
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 128 

24 Μαρτίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
του δήμου Αθηναίων (Ν. Αττικής) και καθορισμός 

όρων και περιορισμών δόμησης. 1 

Χαρακτηρισμός ως διατηρητέου του ισόγειου κτι¬ 
ρίου (παλαιό εκκλησία), που βρίσκεται στο Δ.Δ. 
Νέας Καρβάλης, Δήμου Καβάλας, φερόμενου ως 
ιδιοκτησίας του Δήμου Καβάλας και καθορισμός 


ειδικών όρων και περιορισμών δόμησής του. 2 

Τροποποίηση του εγκ/νου ρυμοτομικού σχεδίου σε 
τμήμα του Ο.Τ. 91Α του Δήμου Υμηττού για τη χω- 
ροθέτηση Δημοτικού βρεφονηπιακού σταθμού.. 3 


ΑΠΟΦΑΣΕΙ Σ 

Αριθμ. 10561 (1) 


Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου του 
δήμου Αθηναίων (Ν. Αττικής) και καθορισμός όρων 
και περιορισμών δόμησης. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 4 παρ. 2 του ν. 1577/1985 «Γε¬ 
νικός Οικοδομικός Κανονισμός» (Α' 210), όπως το άρθρο 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «ΓΟΚ» και 
άλλες πολεοδομικές διατάξεις» (Α' 140). 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «περί Ανάθεσης αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 2210). 


4. Το υπ’ αριθμ. 6909/1112 Α.Ε/28.9.2007 έγγραφο της 
Δ/νσης Πολεοδομίας της Νομαρχίας Αθηνών. 

5. Την από 6.12.2007 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οι¬ 
κισμών του ΥΠΕΧΩΔΕ. 

6. Το γεγονός ότι παρήλθε άπρακτη η τασσόμενη 
προθεσμία που προβλέπεται από τις διατάξεις του άρ¬ 
θρου 4 (παρ.2) του ν. 1577/1985 (Α'210), όπως αντικατα- 
στάθηκε με το άρθρο 3 παρ.2 του ν. 2831/2000 χωρίς 
να περιέλθουν στη Δ/νση Πολ/κού Σχεδιασμού - Τμήμα 
Παραδοσιακών Οικισμών του ΥΠΕΧΩΔΕ τυχόν αντιρρή¬ 
σεις των ενδιαφερομένων. 

7. Το υπ’ αριθμ. 106/25.11.2008 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών του ΥΠΕΧΩΔΕ. 

8. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Χαρακτηρίζεται ως διατηρητέο το κτίριο που βρί¬ 
σκεται εντός του εγκεκριμένου ρυμοτομικού σχεδίου 
του δήμου Αθηναίων (Ν. Αττικής) και ειδικότερα επί της 
οδού Θήρας 8, περιοχή Κυψέλης, όπως φαίνεται με μαύ¬ 
ρη διαγράμμιση στο σχετικό πρωτότυπο τοπογραφικό 
διάγραμμα σε κλίμακα 1:1000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την 10561/2009 πράξη του και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2. Ως διατηρητέο χαρακτηρίζεται το κέλυφος του 
αρχικού κτιρίου καθώς και οι εναρμονιζόμενες με το 
αρχικό κτίριο μεταγενέστερες προσθήκες, όχι όμως 
και τα πάσης φύσεως καθ’ ύψος ή κατ’επέκταση υπάρ¬ 
χοντα προσκτίσματα, που αλλοιώνουν το αρχικό κτί¬ 
ριο. Ο καθορισμός των προσκτισμάτων που αλλοι¬ 
ώνουν το αρχικό κτίριο πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στο χαρακτηριζόμενο ως διατηρητέο κτίριο απα¬ 
γορεύεται κάθε αφαίρεση, αλλοίωση ή καταστροφή 
τόσο των επί μέρους αρχιτεκτονικών ή καλλιτεχνικών 
και διακοσμητικών στοιχείων του, όσο και του κτιρίου 
συνολικά, πλην των προσκτισμάτων ή των στοιχείων 
του κτιρίου για το οποίο η Ε.Π.Α.Ε. έχει γνωμοδοτήσει 
για την αφαίρεσή τους. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση στον φέροντα 
οργανισμό καθώς και επεμβάσεις για λόγους λειτουργι¬ 
κούς του διατηρητέου κτιρίου, εφόσον δεν αλλοιώνεται 
ο αρχιτεκτονικός χαρακτήρας του και δεν θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
του κτιρίου. 

6. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμό¬ 
δια Υπηρεσία του ΥΠΕΧΩΔΕ με γνώμη της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.) 
για ειδικές ρυθμίσεις σύμφωνα με τις διατάξεις του 


άρθρου 3 παρ.2 του ν.2831/2000 (ΑΊ40), εφόσον δεν 
παραβλάπτεται το διατηρητέο κτίριο και ο χώρος που 
το περιβάλλει. 

7. Για οποιαδήποτε επέμβαση στο εξωτερικό και 
εσωτερικό του διατηρητέου κτιρίου, όπως και για την 
τοποθέτηση επιγραφών απαιτείται η έγκριση της Επι¬ 
τροπής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 

Αριθμ. 14316 (2) 

Χαρακτηρισμός ως διατηρητέου του ισόγειου κτιρίου 
(παλαιό εκκλησία), που βρίσκεται στο Δ.Δ. Νέας Καρ- 
βάλης, Δήμου Καβάλας, φερόμενου ως ιδιοκτησίας 
του Δήμου Καβάλας και καθορισμός ειδικών όρων 
και περιορισμών δόμησής του. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως 
το άρθρο αυτό τροποποιήθηκε με το ν. 1772/1988 - ΦΕΚ 
91 Α'), συμπληρώθηκε με το άρθρο 22 του ν. 2300/1995 
(ΦΕΚ 69 Α') και αντικαταστάθηκε με το άρθρο 3 του ν. 
2831/2000 (ΦΕΚ 140 Α') «Τροποποίηση των διατάξεων 
του ν. 1577/1985 « Γ ενικός Οικοδομικός Κανονισμός» και 
άλλες πολεοδομικές διατάξεις». 

• Του π.δ. 358/1986 (ΦΕΚ 158 Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 63/2005 (ΦΕΚ Α' 98/22.4.2005) «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά Όργανα». 

• Του π.δ. 167/2005 (ΦΕΚ Α' 220/2.9.2005) «Οργανισμός 
του Υπουργείου Μακεδονίας - Θράκης». 

2. Την απόψαση Υ.704/19.8.1988 (ΦΕΚ 575 Β’) του Πρω¬ 
θυπουργού, για τη μετονομασία του Υπουργείου Βόρει¬ 
ας Ελλάδας σε Υπουργείο Μακεδονίας - Θράκης. 

3. Την υπ’ αριθμ 301/15.1.2007 (ΦΕΚ 80 τ. Β') «Συγκρότη¬ 
ση ενιαίου διοικητικού τομέα και σύσταση θέσης Ειδικού 
Γραμματέα στο ΥΜΑΘ». 

4. Την από 3.11.2008 αιτιολογική έκθεση της Διεύθυν¬ 
σης Περιβάλλοντος και Υποδομών του Υπουργείου Μα- 
κεδονίας-Θράκης. 

5. Την υπ’ αριθμ. ΥΜΑΘ 14316/17.12.2008 ένσταση του 
Δήμου Καβάλας, φερόμενου ως ιδιοκτήτη του κτιρίου 
του θέματος. 

6. Την από 17.02.2009 Εξέταση της παραπάνω Ένστα¬ 
σης από την αρμόδια Υπηρεσία και την σχετική εισή¬ 
γηση αυτής, αποφασίζουμε: 

1. Χαρακτηρίζουμε ως διατηρητέο το ισόγειο κτίριο 
(παλαιό εκκλησία), που βρίσκεται στο Δ.Δ. Νέας Καρ- 
βάλης, Δήμου Καβάλας, φερόμενο ως ιδιοκτησία του 
Δήμου Καβάλας, όπως φαίνεται στο Απόσπασμα Γ ενικού 
Ρυμοτομικού σχεδίου Ν. Καρβάλης, που θεωρήθηκε από 
τη Διεύθυνση Περιβάλλοντος και Υποδομών του Υπουρ¬ 
γείου Μακεδονίας-Θράκης και δημοσιεύεται με την από¬ 
φαση αυτή, για τους παρακάτω κυρίως λόγους: 

α)Έχει σημαντική αρχιτεκτονική αξία, διότι ανήκει στα 
βιομηχανικά κτίρια του 19ου και 20ου αιώνα, με τη χα¬ 
ρακτηριστική για την εποχή του μορφολογία και τρόπο 
δόμησης, που σήμερα σπανίζουν σε όλη την Ελλάδα. Η 
κατασκευή του κτιρίου είναι περίτεχνη (μεταλλική κα¬ 
τασκευή στεγάστρων, που καθαιρέθηκαν, εμφανής πλιν¬ 
θοδομή πεσσών και αψίδων, ξύλινος σκελετός στέγης). 

β) Έχει ιστορική αξία, διότι πρόκειται για κτίριο το 
οποίο έχει άμεση σχέση με τη διαβίωση των προσφύγων 
Καρβαλιωτών στην Ελλάδα. 


γ)Έχει πολιτιστική αξία, διότι μόνο σ’ αυτό το κτίριο 
(σε όλα τα χρόνια της ύπαρξής του έως και πρόσφα¬ 
τα) γίνονταν όλες οι πολιτιστικές εκδηλώσεις του οι¬ 
κισμού. 

2. Στο χαρακτηρισμένο διατηρητέο κτίριο επιβάλλεται 
η αποκατάστασή του στην αρχική μορφή του, συμφώνα 
με μελέτη, που θα υποβληθεί στην αρμόδια Πολεοδομική 
Αρχή και θα αφορά: 

α) Την ανακατασκευή του παράπλευρου μεταλλικού στε¬ 
γάστρου, σύμφωνα με το παλαιό φωτογραφικό υλικό. 

β) Την αποξήλωση των επιχρισμάτων της επιφάνειας 
των εξωτερικών τοίχων, την καθαίρεση μεταγενέστερων 
πληρώσεών των, ώστε να αποκαλυφθούν τα αψιδω¬ 
τά των ανοιγμάτων και το υλικό δόμησης στην αρχική 
μορφή τους. 

γ) Την αποκατάσταση των φθαρμένων πλινθοδομών 
με πλίνθους ομοίων των παλαιών και την αρμολόγηση 
όλων των αποκαλυπτόμενων επιφανειών της πλινθο¬ 
δομής. 

δ) Την ανακατασκευή των αψιδωτών κουφωμάτων 
σύμφωνα με την αρχική μορφή. 

ε) Την συντήρηση της ξύλινης κατασκευής του σκε¬ 
λετού της στέγης. 

ζ) Η παραπάνω μελέτη και μετά από γνωμοδότηση 
της ΕΠΑΕ θα υποβληθεί για έγκριση από τη Δ/νση Πε¬ 
ριβάλλοντος και Υποδομών του ΥΜΑΘ. 

3. Επιτρέπεται η αλλαγή χρήσης του κτιρίου από τα¬ 
πητουργείο σε μουσείο Θάλασσας. 

4. Για την κάλυψη αναγκών που τυχόν θα προκύψουν 
λόγω της νέας χρήσης επιτρέπονται οι προσθήκες στε¬ 
γάστρων, που αισθητικά θα συμβαδίζουν με την αρχιτε¬ 
κτονική του κτιρίου, μετά από γνωμοδότηση της ΕΠΑΕ 
και έγκριση της αρμόδιας Υπηρεσία του ΥΜΑΘ. 

5. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτιρίου για λόγους στατικούς 
και λειτουργικούς, χωρίς αλλοίωση του αρχιτεκτονικού 
και μορφολογικού του χαρακτήρα και των βασικών αρ¬ 
χών της σύνθεσής του. 

6. Στο χαρακτηρισμένο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα του και αλλοιώνει τη μορφή του. 

7. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στη στέγη και στις όψεις του διατη¬ 
ρητέου κτιρίου, πλην των αναγκαίων, περιορισμένων δια¬ 
στάσεων επιγραφών που υποδηλώνουν τη χρήση του. 

8. Γ ια κάθε επέμβαση στο εσωτερικό ή στο εξωτε¬ 
ρικό του διατηρητέου κτιρίου, για κάθε τοποθέτηση 
επιγραφών, απαιτείται ο έλεγχος της μελέτης από την 
Επιτροπή Αρχιτεκτονικού και Πολεοδομικού Ελέγχου 
(ΕΠΑΕ) και η έγκριση αυτής από την αρμόδια Δ/νση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

9. Κατά της αποφάσεως αυτής μπορεί να ασκηθεί το 
ένδικο μέσο της αίτησης ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση διατάξεων 
νόμων για το Συμβούλιο της Επικράτειας». 

10. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

11. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στη Εφημερίδα της 
Κυβερνήσεως. 

Θεσσαλονίκη, 12 Μαρτίου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

Αριθμ. 1716 (3) 

Τροποποίηση του εγκ/νου ρυμοτομικού σχεδίου σε τμή¬ 
μα του Ο.Τ. 91Α του Δήμου Υμηττού για τη χωροθέ- 
τηση Δημοτικού βρεφονηπιακού σταθμού. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70. 

2. Τις διατάξεις του ν. 1577/1985 (ΦΕΚ 240Α') και ειδι¬ 
κότερα του άρθρου 34. 

3. Τις διατάξεις του κώδικα Βασικής Πολεοδομικής 
Νομοθεσίας (ΦΕΚ 580 Δ/1999) και ειδικότερα τα άρθρα 
152 παρ. 6,154. 

4. Τις διατάξεις των ιδρυτικών νόμων της Νομαρχι¬ 
ακής αυτοδιοίκησης: ν. 2218/1994 (ΦΕΚ 90Α/1994) και ν. 
2240/1994 (ΦΕΚ 153Α71994). 

5. Τις διατάξεις του π.δ/τος 30/1996 (ΦΕΚ 21Α'/1996) 
«Κώδικας Νομαρχιακής Αυτοδιοίκησης», όπως τροπο¬ 
ποιήθηκε και ισχύει σήμερα. 

6. Τις διατάξεις του αρ.90 του «Κώδικα Νομοθεσίας 
για την Κυβέρνηση και τα Κυβερνητικά όργανα», που 
κυρώθηκε με το άρθρο 1 του π.δ. 63/2005 (ΦΕΚ 98 Α') 

7. Τις διατάξεις του άρθρου 29 του ν. 2831/2000 (ΦΕΚ 
140Α') όπως αντικαταστάθηκαν από το άρθρο 10 του 
ν. 3044/26.8.2002 (ΦΕΚ 197Α). 

8. Τον ισχύοντα οργανισμό Εσωτερικής Οργάνωσης 
και Λειτουργίας των Υπηρεσιών της Νομαρχιακής 
Αυτοδιοίκησης Αθηνών-Πειραιώς Νομαρχίας Αθηνών 
(ΦΕΚ 1262Β731.12.1997) όπως τροποποιήθηκε και συ¬ 
μπληρώθηκε με την υπ’ αριθμ. 25082/2005 απόφαση 
του Γενικού Γραμματέα Περιφέρειας Αττικής (ΦΕΚ 
680Β/20.5.2005). 

9. Τη συγκρότηση των Σ.Χ.Ο.Π. των Δ/νσεων Πολεοδο¬ 
μίας με την υπ’ αριθμ. 34/30.5.2002 απόφαση Νομαρχια¬ 
κού Συμβουλίου Αθηνών όπως τροποποιήθηκε και ισχύει 
με την υπ’ αριθμ. 168α/28.8.2008 απόφαση. 

10. Τις υπ’ αριθμ. οικ.132/8.1.2009 και οικ. 416/14.1.2009 
(ΦΕΚ 88Β/26.1.2009) αποφάσεις Νομάρχη Αθηνών «περί 
ορισμού εντεταλμένων συμβούλων» και «εξουσιοδοτή¬ 
σεις υπογραφής» αντίστοιχα. 

11 .Το από 9.2.1940 Δ/γμα Ρυμοτομίας του Δήμου Υμητ¬ 
τού και η υπ’ αριθμ. 7000/289/2005 απόφαση Νομάρχη 
Αθηνών (ΦΕΚ 912.Δ/2005) «περί όρων δόμησης». 

12. Το εγκεκριμένο Γ.Π.Σ. του Δήμου Υμηττού (ΦΕΚ 
144Δ/1990). 

13. Τις υπ’ αριθμ. 158/2003 και 96/2008 πράξεις του 
Δημοτικού Συμβουλίου του Δήμου Υμηττού με τις οποίες 
ενέκρινε την τροποποίηση του εγκ/νου ρυμοτομικού 


σχεδίου για την χωροθέτηση Δημοτικού βρεφονηπιακού 
σταθμού σε τμήμα του Ο.Τ. 91Α. 

14. Την υπ’ αριθμ. 1 πράξη της 1ης συνεδρίασης από 
4.2.2009 γνωμοδότησης του Σ.Χ.Ο.Π.Ν.Α. 

15. Τα νόμιμα δικαιολογητικά που περιέχονται στο 
φάκελο. 

Και επειδή: 

1. Σύμφωνα με την υπ’ αριθμ. 30732/12.1.2009 εισήγηση 
του Τμήματος Πολεοδομικού Σχεδιασμού, της Δ/νσης 
Πολεοδομίας Κεντρικού Τομέα προς το ΣΧΟΠΝΑ, πρέ¬ 
πει να γίνει δεκτή η αιτούμενη από τον Δήμο Υμηττού 
τροποποίηση του εγκεκριμένου ρυμοτομικού σχεδίου, 
γιατί ύστερα από την μελέτη των στοιχείων του φακέ¬ 
λου διαπιστώθηκε ότι: 

α) Με την υπ’ αριθμ. 158/2003 πράξη του Δημοτικού 
Συμβουλίου του Δήμου Υμηττού, όπως επικαιροποιήθηκε 
με την υπ’ αριθμ. 96/2008 πράξη του, αποφασίστηκε 
η τροποποίηση του εγκ/νου ρυμοτομικού σχεδίου σε 
τμήμα του Ο.Τ.91Α , για την χωροθέτηση Δημοτικού 
βρεφονηπιακού σταθμού. 

β) Πληρούνται οι προϋποθέσεις του ν.δ. 17.7.1923, για 
την τροποποίηση ρυμοτομικού σχεδίου. 

2. Σύμφωνα με την υπ’ αριθμ. 1 πράξη της 1ης συνε¬ 
δρίασης της 4.2.2009 γνωμοδότησης του Σ.Χ.Ο.Π.Ν.Α. 
Κεντρικού Τομέα, αυτό γνωμοδοτεί ομόφωνα για την 
τροποποίηση του εγκ/νου ρυμοτομικού σχεδίου σε τμή¬ 
μα του Ο.Τ. 91Α του Δήμου Υμηττού, για τους λόγους 
που αναφέρονται στην εισήγηση του Τμήματος Πολε- 
οδομικού Σχεδιασμού, αποφασίζουμε: 

1. Εγκρίνεται η τροποποίηση του εγκεκριμένου ρυμ. 
σχεδίου του Δήμου Υμηττού σε τμήμα του Ο.Τ.91Α, όπως 
αυτό φαίνεται στο τοπογραφικό διάγραμμα με τα στοι¬ 
χεία ΑΒΓΔΕΖΑ σε κλ.:1:200 που συνοδεύει την απόφαση 
αυτή και δημοσιεύεται μαζί της. 

2. Επιβολή προκηπίου πλάτους 3μ. 

Η ισχύς της παρούσας απόφασης αρχίζει από την 
ημερομηνία δημοσίευσής της στην εφημερίδα της Κυ¬ 
βέρνησης. 

Επιτρέπεται η υποβολή προσφυγής στον Γενικό Γραμ- 
ματέα Περιφέρειας, μόνο για παράβαση νόμου σύμφωνα 
με τις διατάξεις του άρθρου 69 του π.δ. 30/1996 (ΦΕΚ 21 
Α/1996) όπως τροποποιήθηκε και ισχύει σε προθεσμία 
30 ημερών από τη δημοσίευσή της στην εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2009 

Ο Νομάρχης 
ΙΩΑΝΝΗΣ ΣΓΟΥΡΟΣ 

